Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ που τροποποιεί τον κανονισμό (ΕΚ) αριθ. 1334/2000 περί κοινοτικού συστήματος ελέγχου των εξαγωγών ειδών και τεχνολογίας διπλής χρήσης

(υποβάλλεται από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σύμφωνα με τον κανονισμό (ΕΚ) αριθ. 1334/2000 του Συμβουλίου της 22ας Ιουνίου 2000, τα είδη διπλής χρήσεως (συμπεριλαμβανομένου του λογισμικού και της τεχνολογίας) πρέπει να υπόκεινται σε αποτελεσματικό έλεγχο κατά την εξαγωγή τους από την Κοινότητα.

Κατ'εφαρμογή του άρθρου 21 του κανονισμού (ΕΚ) αριθ. 1334/2000, απαιτείται άδεια για την ενδοκοινοτική μεταφορά ειδών και τεχνολογίας διπλής χρήσης που απαριθμούνται στο παράρτημα IV. Το παράρτημα αυτό περιλαμβάνει, ιδίως, τα είδη που υπόκεινται σε έλεγχο στο πλαίσιο της Ομάδας Προμηθευτών Πυρηνικών Υλικών (NSG) και του διακανονισμού του Wassenaar.

Οι πολιτικές δεσμεύσεις που αναλήφθησαν από τα κράτη μέλη της Ευρωπαϊκής Ένωσης στο πλαίσιο της NSG ή του διακανονισμού του Wassenaar πρέπει να εφαρμοστούν με την αυστηρή τήρηση των αρχών του κοινοτικού δικαίου, ιδίως της συνθήκης ΕΚ και της συνθήκης ΕΚΑΧ. Οι δύο αυτές συνθήκες καθιερώνουν την αρχή της ελεύθερης κυκλοφορίας των εμπορευμάτων στην Κοινότητα, στην οποία υπόκεινται τα είδη διπλής χρήσεως.

Το παράρτημα IV του κανονισμού (ΕΚ) αριθ. 1334/2000 αποτελεί εξαίρεση στην αρχή της ελεύθερης ενδοκοινοτικής κυκλοφορίας των ειδών διπλής χρήσης. Η εξαίρεση αυτή απορρέει ιδίως από τις πολιτικές δεσμεύσεις που αναλήφθησαν από τα κράτη μέλη και από τον ευαίσθητο χαρακτήρα των εν λόγω ειδών.

Δεδομένου ότι ορισμένα από τα είδη αυτά είναι λιγότερο ευαίσθητα όσον αφορά τη διάδοσή τους, ο έλεγχος της ενδοκοινοτικής μεταφοράς τους, σύμφωνα με τον κανονισμό (ΕΚ) αριθ. 1334/2000, δεν φαίνεται δικαιολογημένος.

Η παρούσα πρόταση δεν έχει δημοσιονομικές επιπτώσεις στον κοινοτικό προϋπολογισμό ούτε στις μικρομεσαίες επιχειρήσεις.

Πρόταση της Επιτροπής

Από τα ανωτέρω προκύπτει ότι πρέπει :

α) να διαγραφούν από το Μέρος I του παραρτήματος IV τα σημεία 3A002.ζ.2., 6A001.α.1.β.2., 6A001.α.1.β.3., 6A001.α.1.β.4, 6A001.α.1.β.5., 6A001.α.2.δ., 8A002.ιε.3.α., 8A002.ιζ. και 8D002.

β) να διαγραφούν από το Μέρος II του παραρτήματος IV τα σημεία 1C012.α., 3A201.α., 3A228.γ., 6A203.β. και 6E201.

γ) να τροποποιηθούν τα σημεία 1E001 και 3E201 του Μέρους II του παραρτήματος IV ως εξής :

-1E001 : " Τεχνολογία " σύμφωνα με τη Γενική Σημείωση περί Τεχνολογίας για την "ανάπτυξη" ή την "παραγωγή" εξοπλισμού ή υλικών που καθορίζονται στην παράγραφο 1C012.β.

- 3E201 : " Τεχνολογία " σύμφωνα με τη Γενική Σημείωση περί Τεχνολογίας για τη "χρήση" εξοπλισμού που καθορίζεται στα σημεία 3A228.α., 3A228.β., 3A229, 3A231 η 3A232.

2002/0085 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ που τροποποιεί τον κανονισμό (ΕΚ) αριθ. 1334/2000 του Συμβουλίου της 22ας Ιουνίου 2000 περί κοινοτικού συστήματος ελέγχου των εξαγωγών ειδών και τεχνολογίας διπλής χρήσης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133,

την πρόταση της Επιτροπής [1],

[1] ΕΕ C [...] [...], σ. [...].

Εκτιμώντας τα εξής:

(1) Σύμφωνα με τον κανονισμό (ΕΚ) αριθ. 1334/2000 [2], τα είδη διπλής χρήσεως (συμπεριλαμβανομένου του λογισμικού και της τεχνολογίας) πρέπει να υπόκεινται σε αποτελεσματικό έλεγχο κατά την εξαγωγή τους από την Κοινότητα.

[2] ΕΕ L 159 της 30.6.2000, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2432/2001 (ΕΕ L 338, της 20.12.2001, σ.1).

(2) Κατ'εφαρμογή του άρθρου 21 του κανονισμού (ΕΚ) αριθ. 1334/2000, απαιτείται άδεια για την ενδοκοινοτική μεταφορά ειδών και τεχνολογίας διπλής χρήσης που απαριθμούνται στο παράρτημα IV. Το παράρτημα αυτό περιλαμβάνει, ιδίως, τα είδη που υπόκεινται σε έλεγχο στο πλαίσιο της Ομάδας Προμηθευτών Πυρηνικών Υλικών (NSG) και του διακανονισμού του Wassenaar.

(3) Οι πολιτικές δεσμεύσεις που αναλήφθησαν από τα κράτη μέλη της Ευρωπαϊκής Ένωσης στο πλαίσιο της NSG ή του διακανονισμού του Wassenaar πρέπει να εφαρμοστούν με την αυστηρή τήρηση των αρχών του κοινοτικού δικαίου, ιδίως της συνθήκης ΕΚ και της συνθήκης ΕΚΑΧ. Οι δύο αυτές συνθήκες καθιερώνουν την αρχή της ελεύθερης κυκλοφορίας των εμπορευμάτων στην Κοινότητα, στην οποία υπόκεινται τα είδη διπλής χρήσεως.

(4) Το παράρτημα IV του κανονισμού (ΕΚ) αριθ. 1334/2000 αποτελεί εξαίρεση στην αρχή της ελεύθερης ενδοκοινοτικής κυκλοφορίας των ειδών διπλής χρήσης. Η εξαίρεση αυτή απορρέει ιδίως από τις πολιτικές δεσμεύσεις που αναλήφθησαν από τα κράτη μέλη και από τον ευαίσθητο χαρακτήρα των εν λόγω ειδών.

(5) Δεδομένου ότι ορισμένα από τα είδη αυτά είναι λιγότερο ευαίσθητα όσον αφορά τη διάδοσή τους, ο έλεγχος της ενδοκοινοτικής μεταφοράς τους, σύμφωνα με τον κανονισμό (ΕΚ) αριθ. 1334/2000, δεν φαίνεται δικαιολογημένος.

(6) Ο κανονισμός (ΕΚ) αριθ. 1334/2000 πρέπει συνεπώς να τροποποιηθεί αναλόγως,

ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα IV του κανονισμού (ΕΚ) αριθ. 1334/2000 τροποποιείται ως εξής:

1) Από το Μέρος I, διαγράφονται τα σημεία 3A002.ζ.2., 6A001.α.1.β.2., 6A001.α.1.β.3., 6A001.α.1.β.4, 6A001.α.1.β.5., 6A001.α.2.δ., 8A002.ιε.3.α., 8A002.ιζ. και 8D002.

2) Το Μέρος II τροποποιείται ως εξής :

α) Τα σημεία 1C012.α., 3A201.α., 3A228.γ., 6A203.β. και 6E201 διαγράφονται.

β) Το σημείο 1E001 αντικαθίσταται από το ακόλουθο κείμενο :

«1E001 " Τεχνολογία " σύμφωνα με τη Γενική Σημείωση περί Τεχνολογίας για την "ανάπτυξη" ή την "παραγωγή" εξοπλισμού ή υλικών που καθορίζονται στην παράγραφο 1C012.β. »

γ) Το σημείο 3E201 αντικαθίσταται από το ακόλουθο κείμενο :

« 3E201 " Τεχνολογία " σύμφωνα με τη Γενική Σημείωση περί Τεχνολογίας για τη "χρήση" εξοπλισμού που καθορίζεται στα σημεία 3A228.α., 3A228.β., 3A229, 3A231 η 3A232. »

Άρθρο 2

Ο παρών κανονισμός αρχίζει να ισχύει την πέμπτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [... ]

Για το Συμβούλιο

Ο Πρόεδρος